Diari Oficial de la Generalitat Valenciana


Sumari del DOGV 9898, del 22-07-2024 (2024/7434)

EXTRACTE de la Resolució de 10 de juliol de 2024, de la Conselleria d’Educació, Universitats i Ocupació, per la qual es convoquen les subvencions per a la promoció i la visibilització del valencià en sales de teatre i en llibreries per a l’exercici pressupostari 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7434

CVE
:   EWLI-U-1003-9378

Data del document
:   10-07-2024

Organisme emissor
:   Conselleria d'Educació, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * llengua oficial
    * espectacles
    * indústria del llibre

BDNS (identif.):774347

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions

<https://www.infosubvenciones.es/bdnstrans/GE/es/convocatoria/774347>

*Primer. Entitats beneficiàries*

Modalitat B. Les empreses o entitats empresarials privades legalment constituïdes i radicades a la Comunitat Valenciana que exploten sales de teatre que representen o produïsquen obres de teatre en valencià.

Modalitat C. Les llibreries que, formalment constituïdes com empreses i ubicades a la Comunitat Valenciana, tinguen com activitats principals la venda de llibres i disposen, com a mínim, d’un establiment físic, obert al públic en general, i els establiments de comerç al detall que venguen llibres, el codi del qual siga el 4761 o el 4762 d’acord amb la Classificació nacional d’activitats econòmiques (CNAE).

*Segon. Objecte*

Les ajudes van adreçades al foment i la visibilització del valencià en sales de teatre i en llibreries.

*Tercer. Bases reguladores*

L’Orde 1/2018, de 28 de desembre de 2017, de la Conselleria d’Educació, Investigació, Cultura i Esport, per la qual s’aproven les bases reguladores del procediment de subvencions per a la promoció i la visibilització del valencià en sales d’exhibició cinematogràfica, en sales de teatre, en llibreries i en campanyes publicitàries (DOGV 8211; 12.01.2018).

*Quart. Quantia*

L’import global màxim de les subvencions és de 650.000 euros.

Modalitats i import que s’assigna a cada una:

Modalitat B, empreses que exploten sales de teatre que representen o produïsquen obres de teatre en valencià, 350.000 euros.

Modalitat C, llibreries i establiments de comerç al detall que venguen llibres, 300.000 euros.

*Quint. Termini de sol·licitud*

El termini de presentació de sol·licituds i de la documentació que l’acompanya, detallada en el model de sol·licitud, és de quinze dies hàbils a comptar de l’endemà de la publicació d’esta resolució en el *Diari Oficial de la Generalitat Valenciana*.

  

València, 10 de juliol de 2024

Jose Antonio Rovira Jover

Conseller d'Educació, Universitats i Ocupació